《春院》
清代·归懋仪

閒庭昼暖日偏长，小立东风撇绣床。空际游丝兼絮舞，阶前瑶草竞兰芳。

流莺隐树窥疏槛，粉蝶随人绕曲廊。信步不嫌花径滑，一篙新绿涨池塘。

作者简介：清江苏常熟人，一说上海人，字佩珊。巡道归朝煦女，监生李学璜妻。诗画俱佳，与席佩兰为闺中畏友，互相唱和，名播艺林。晚年卜居沪上。有《绣馀吟》、《听雪词》。